Document ID: 32010D0318

ROZHODNUTIE KOMISIE
z 9. júna 2010
o zvýhodnených krajinách, ktoré sú oprávnené na osobitné stimulačné opatrenie pre trvalo udržateľný rozvoj a dobrú správu vecí verejných na obdobie od 1. júla 2010 do 31. decembra 2011 podľa nariadenia Rady (ES) č. 732/2008
[oznámené pod číslom K(2010) 3639]
(2010/318/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 732/2008 z 22. júla 2008, ktorým sa uplatňuje systém všeobecných colných preferencií na obdobie od 1. januára 2009 do 31. decembra 2011 a ktorým sa menia a dopĺňajú nariadenia Rady (ES) č. 552/97, (ES) č. 1933/2006 a nariadenia Komisie (ES) č. 1100/2006 a (ES) č. 964/2007 (1), a najmä na jeho článok 10 ods. 2,
keďže:
(1)
V nariadení (ES) č. 732/2008 sa ustanovuje udelenie osobitného stimulačného opatrenia pre trvalo udržateľný rozvoj a dobrú správu vecí verejných rozvojovým krajinám, ktoré spĺňajú požiadavky ustanovené v jeho článkoch 8 a 9.
(2)
Akákoľvek rozvojová krajina, ktorá si želá využívať osobitné stimulačné opatrenie od 1. júla 2010, musela na tento účel predložiť do 30. apríla 2010 žiadosť s úplnými informáciami o ratifikácii príslušných dohovorov, právnych predpisoch a opatreniach na účinné vykonávanie ustanovení týchto dohovorov spolu so záväzkom akceptovať a v plnej miere sa riadiť monitorovacím a kontrolným mechanizmom podľa príslušných dohovorov a súvisiacich nástrojov. Aby sa žiadosť žiadajúcej krajiny pozitívne posúdila, táto krajina sa musí takisto považovať za zraniteľnú krajinu podľa definície v článku 8 ods. 2 nariadenia (ES) č. 732/2008.
(3)
Komisia dostala do 30. apríla 2010 žiadosť Panamskej republiky (ďalej len „Panama“) o možnosť požívať výhody osobitného stimulačného opatrenia pre trvalo udržateľný rozvoj a dobrú správu vecí verejných od 1. júla 2010.
(4)
Žiadosť bola preskúmaná v súlade s ustanoveniami článku 10 ods. 1 nariadenia (ES) č. 732/2008.
(5)
Preskúmaním sa zistilo, že Panama spĺňa všetky potrebné požiadavky podľa článkov 8 a 9 nariadenia (ES) č. 732/2008. V zmysle uvedeného by sa malo Paname udeliť osobitné stimulačné opatrenie od 1. júla 2010 do 31. decembra 2011.
(6)
Podľa článku 10 ods. 3 nariadenia (ES) č. 732/2008 sa má toto rozhodnutie oznámiť Paname.
(7)
Opatrenia stanovené v tomto rozhodnutí sú v súlade so stanoviskom Výboru pre všeobecné preferencie.
(8)
Toto rozhodnutie nemá vplyv na zvýhodnený status ktorejkoľvek krajiny oprávnenej na opatrenie, ktorá je podľa rozhodnutia Komisie 2008/938/ES z 9. decembra 2008 uvedená v zozname zvýhodnených krajín, ktoré sú oprávnené na osobitné stimulačné opatrenie pre trvalo udržateľný rozvoj a dobrú správu vecí verejných na obdobie od 1. januára 2009 do 31. decembra 2011 (2),
PRIJALA TOTO ROZHODNUTIE:
Článok 1
Panamská republika využíva osobitné stimulačné opatrenie pre trvalo udržateľný rozvoj a dobrú správu vecí verejných ustanovené v nariadení (ES) č. 732/2008 od 1. júla 2010 do 31. decembra 2011.
Článok 2
Toto rozhodnutie je určené Panamskej republike.
V Bruseli 9. júna 2010

Labels: 3
18
19
5